Die pasiënt word aan ‘n hartlongmasjien gekoppel wat die funksie van die hart en longe oorneem. Die hartlongmasjien word egter in die lies aan die groot femerale slagaar en aar gekoppel en nie direk aan die hart nie.
Afhangend van die defek, word die klep herstel: die ringbasis van die klep kan versterk word om die klep meer stabiel te maak; die dun koorde van die klep kan herbou of opnuut geheg word aan die papillêre spiere.
Die pasiënt herstel vinniger, met minder ongerief en pyn, en die risiko vir infeksie is kleiner omdat daar nie deur been gesny word nie.
Dr Jacques Scherman (met sy rug na die kamera) aan die regterkant van die pasiënt met sy oë op die rekenaarskerm in die agtergrond.
Die enkele sleutelgat opening aan die regter ribbekas is duidelik te sien. Al die apparate wat gebruik word, is lank en dun.